***Výbor Národnej rady Slovenskej republiky***

 ***pre vzdelanie, mládež, vedu a šport***

 8. decembra 2008

## Informácia

## o výsledku rokovania výboru

k  návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Mariánovi JANUŠEKOVI, poverenému riadením Ministerstva výstavby a regionálneho rozvoja Slovenskej republiky **(tlač 869).**

 Predseda Národnej rady Slovenskej republiky rozhodnutím z 5. decembra 2008 č. 878 pridelil na prerokovanie predmetný materiál (tlač 869) všetkým výborom do určeného termínu konania schôdze.

 Na prerokovanie uvedeného materiálu som zvolal 40. schôdzu Výboru Národnej rady Slovenskej republiky pre vzdelanie,  mládež, vedu a šport na 8. decembra 2008 o 14.45 h. s návrhom programu uvedeným v pozvánke ( príloha).

 Informujem týmto gestorský výbor (Výbor Národnej rady Slovenskej republiky pre verejnú správu a regionálny rozvoj), že  výbor v tomto termíne o návrhu nerokoval, nakoľko **výbor nebol uznášaniaschopný** podľa § 52 ods. 2 rokovacieho poriadku Národnej rady Slovenskej republiky (z celkového počtu 11 členov boli prítomní 4 členovia výboru).

 **Ferdinand Devínsky**

 predseda výboru